[image: ]
Előterjesztés száma: 156/2025.

ELŐTERJESZTÉS
a Képviselő-testület
2025. október hónap 30. napján tartandó rendes ülésére

	Előterjesztés tárgya:
	Vadkamerák kihelyezése

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Nagyné Csapó Márta
rendészeti referens
	

	Szakmai szempontból ellenőrizte:
	Kárpáti Gábor
osztályvezető
	

	Pénzügyi, gazdasági szempontból ellenőrizte:
	dr. Kanti Gábor
gazdasági vezető
	

	Jogi, törvényességi szempontból ellenőrizte:
	dr. Komlós Csaba
törvényességi referens
	

	Tárgyalja:
	PVB

	Egyeztetve, tájékoztatva:
	Novák Gábor Zsolt r. alezredes, mb. őrsparancsnok

	Javasolt meghívott:
	Novák Gábor Zsolt r. alezredes, mb. őrsparancsnok

	A határozati javaslat elfogadásához szükséges szavazattöbbség:
	a.) egyszerű szavazattöbbség
b.) minősített szavazattöbbség 

	Az előterjesztés zárt kezelését kérjük
	a.) igen
b.) nem





Tisztelt Képviselő-testület!

I. Előzmények:

Magyarország helyi önkormányzatairól szóló 2011. évi CLXXXIX. törvény szerint:
„13. § (1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: a közreműködés a település közbiztonságának biztosításában.”

A közterület-felügyeletről szóló 1999. évi LXIII. törvény (a továbbiakban: Kftv.) szerint:
„7. § (2) A felügyelő az intézkedésével érintett személyről, az intézkedése vagy az eljárása szempontjából lényeges környezetről és körülményről, tárgyról képfelvételt, hangfelvételt, kép- és hangfelvételt (a továbbiakban együtt: felvétel) készíthet.
(3) A felügyelet közterületen, közbiztonsági, illetve bűnmegelőzési célból, bárki számára nyilvánvalóan észlelhető módon képfelvevőt helyezhet el, és felvételt készíthet. A képfelvevő elhelyezéséről, valamint a képfelvevővel megfigyelt közterület kijelöléséről a felügyelet előterjesztésére a képviselő-testület dönt.
(4) A képfelvevőt a felügyelet üzemelteti és kezeli. A felügyelet a képfelvevők elhelyezéséről és a képfelvevők által megfigyelt közterületről tájékoztatja a rendőrséget, valamint ezeket az adatokat a felügyeletet működtető önkormányzat polgármesteri hivatalának honlapján közzéteszi.
(5) A képfelvevő által megfigyelt területre belépő személyek tájékoztatását elősegítő módon figyelemfelhívó jelzést, ismertetést kell elhelyezni a képfelvevők elhelyezéséről, az adatkezelés tényéről.”

II. A döntéshez szükséges információk, tájékoztatások:

A közbiztonság a társadalmi együttélés rendjének az adott időszakban és helyen jogilag szabályozott olyan tényleges helyzete, amelyben az emberek élete, személye, javai és jogai biztosítottak az illetéktelen támadástól. A közbiztonság infrastrukturális tényező is, a gazdaság működésének olyan feltétele, amely befolyásolja a beruházási szándékot, az idegenforgalmat, az állampolgárok mindennapjait, hangulatát, a letelepedési kedvet. A település közbiztonsági állapota a helyi problémák összességéből tevődik össze, ezek kezelése és a bűncselekmények megelőzése is csak helyi összefogással lehetséges. A bűnözés mérséklése a lakosság és a rendőrség közös feladata. A helyi lakosokat és azok érdekeit meg kell védeni a bűnözőktől, a közlekedési és együttélési szabályokat súlyosan sértőktől, ezért a közbiztonság fontosságából és az önkormányzás lényegéből fakadóan Fót Város 2024-2029. évekre vonatkozó Közbiztonsági és Bűnmegelőzési Stratégiát fogadott el a 2024. évben a Képviselő-testület a 94/2024. (V.31.) KT-határozatával.

Közbiztonsági és Bűnmegelőzési Stratégia cselekvési tervének 5.2.3. pontja szerint az alábbi feladatot tűzte ki célul:

	5.2.3. Intézkedés
	Külterületi éjjellátó, vandál biztos kamerarendszer kiépítése, vadkamera rendszer tárgyi bővítése.

	Rövid leírás az intézkedésről
	Külterületi éjjellátó, vandál biztos kamerarendszer kiépítésével és a vadkamera rendszerek tárgyi bővítésével az illegálisan lerakott hulladékok számának csökkentésén túl, a lakosság szubjektív közbiztonságérzetének növelése a cél. A jelenlegi vadkamera állomány teljes cseréje, új, modern, éjjel is minőségi felvételeket készítő kamerák beszerzése a cél. A vadkamerák könnyen mozgathatóak, így helyüket folyamatosan változtatni javasolt, egy-egy frekventáltabb útszakasz vagy illegálisan lerakott hulladék „gyűjtőhely” közelében. A kamera felvételek bizonyító erejűek.
Fix, külterületi éjjellátó kamerarendszer kiépítéséhez koncepció készítése:
· Önkormányzati tulajdonú helyszínek kiválasztása.
· A fixen telepített kamerák darabszámának meghatározása.
· Statisztikai adatok kigyűjtése az elmúlt évek illegálisan lerakott hulladékok helyszíneiről.

	Felelős
	Fót Város Önkormányzata, Fót Közszolgáltató Nonprofit Kft., Mezőőrség

	Eszköz
	A megvalósítás eszköze:
· Pályázatfigyelés külterületi kamerarendszer bővítése, kiépítésére.
· Külterületi kamerarendszer kiépítéséhez kapcsolódó feladatok előkészítése, koncepció készítése.
· Vadkamerák cseréje, új modernebb eszközbeszerzés elősegítése, a mezőőrök munkájának hatékonysága céljából.

	Határidő
	Vadkamerák beszerzése: 2025. év
Külterületi éjjellátó kamerarendszer kiépítése: 2028. év



A város közbiztonságát növelően első ütemben az idei évben beszerzett vadkamerák kihelyezését tervezzük. A helyszínek meghatározásánál fontos szempont volt a rendőrség, a közterület-felügyelet, valamint a mezőőrség javaslata. A helyszíneken változó ütemben, és darabszámban kerülnek ki a vadkamerák.

[bookmark: _Hlk210837631]Fót Város közigazgatási területén belül az alábbi helyszínekre érkezett javaslat vadkamera kihelyezésére (térképes megjelenítést az 1. sz. melléklet tartalmazza):

1) Csomádi elkerülő út - Kisalag irányában (Katonai út) – 016 hrsz.
2) Kurjancs felé felfelé vezető út (Vízműnél) – 027 hrsz.
3) Hársfa utca vége (Csomád felől) – 226 hrsz.
4) Honvéd utca mögötti szerviz út – 2648 hrsz.
5) Jedlik Ányos utca – 2591 hrsz.
6) Honfoglalás sétány, Önkormányzati terület, park – 4020/97 hrsz.
7) Alagimajor bekötő (romtemplom bejáratával szemben, a sorompó előtti terület) – 0213/1 hrsz.
8) Fehérkő utca – 0176/1 hrsz.
9) Istvánhegyi dűlő felé vezető út – 0187/1 hrsz.
10) Bánki Donát utca – 5566/40 hrsz.
11) Tervezett hulladékudvar előtt – 5566/1 hrsz.
12) Őzike út eleje – 058 hrsz.
13) Dunakeszi út – 2595/1 hrsz.
14) Mafilm mögötti út – 0261 hrsz.

A fentiek alapján a következő határozati javaslatot terjesztem a Tisztelt Képviselő-testület elé.



[bookmark: _Hlk20984187]III. Határozati javaslat:

.../2025. (X.30.) KT-határozat

1./ Fót Város Önkormányzat Képviselő-testülete úgy dönt, hogy Fót Város közigazgatási területén belül az alábbi helyszíneket jelöli ki vadkamerák kihelyezésére:

1) Csomádi elkerülő út - Kisalag irányában (Katonai út) – 016 hrsz.
2) Kurjancs felé felfelé vezető út (Vízműnél) – 027 hrsz.
3) Hársfa utca vége (Csomád felől) – 226 hrsz.
4) Honvéd utca mögötti szerviz út – 2648 hrsz.
5) Jedlik Ányos utca – 2591 hrsz.
6) Honfoglalás sétány, Önkormányzati terület, park – 4020/97 hrsz.
7) Alagimajor bekötő (romtemplom bejáratával szemben, a sorompó előtti terület) – 0213/1 hrsz.
8) Fehérkő utca – 0176/1 hrsz.
9) Istvánhegyi dűlő felé vezető út – 0187/1 hrsz.
10) Bánki Donát utca – 5566/40 hrsz.
11) Tervezett hulladékudvar előtt – 5566/1 hrsz.
12) Őzike út eleje – 058 hrsz.
13) Dunakeszi út – 2595/1 hrsz.
14) Mafilm mögötti út – 0261 hrsz.

2./ Fót Város Önkormányzat Képviselő-testülete felhatalmazza a Polgármestert, hogy intézkedjen az 1./ pontban meghatározott vadkamera helyszínek közzétételéről a város honlapján, valamint tájékoztassa a Pest Vármegyei Rendőr-főkapitányság Dunakeszi Rendőrkapitányságát.

Felelős: polgármester
[bookmark: _GoBack]Határidő: azonnal

Jogszabályi hivatkozás:
· Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 17. pontja
· A közterület-felügyeletről szóló 1999. évi LXIII. törvény 7. §-a

Az előterjesztés mellékletei:
1. sz. melléklet: Vadkamera helyszínek térképes megjelenítése

